[{"text_idx": "#000000", "text": "Su\u0308gisel, kui valminud on kastanimunad, na\u0308eb neid korjamas nii lapsi kui ta\u0308iskasvanuid. Lastele pakub kahtlemata suurt ro\u0303o\u0303mu erinevate kujuga tikuloomade valmistamine, kuid vanarahvas usub, et u\u0308ks kastanimuna mantlitaskus toob o\u0303nne ja hoiab kurja silma eemal."}, {"text_idx": "#000002", "text": "Olles aastaid kasutanud pesupa\u0308hkleid ja pakutava pesutulemusega rahul olles, mo\u0303tles Maret hobukastani vo\u0303imalusele samas valdkonnas. \u201eMo\u0303ned aastad tagasi juhtusin lugema, et meil kasvav harilik hobukastan sisaldab samuti saponiine. Lisaks kirjutati, et Euroopas to\u0303useb seebipa\u0308hklite tarbimine ja maades, kus see on kohalik ja traditsiooniline pesemisviis, ei ja\u0308tku neid enam oma elanikele. Just siis jo\u0303udis minuni teadmine, et tuleb proovida pesupesemiseks hobukastanit,\u201c ra\u0308a\u0308kis tegus naine, kes praktikuna ei na\u0308e vahet pesupa\u0308hkli ja kastani pesuomadustes. Vaatamata sellele oli vaja teaduspo\u0303hist kinnitust hobukastanite pesuomaduste kinnitamiseks ja va\u0308a\u0308rtuslike omaduste va\u0308lja selgitamiseks vo\u0303i siis hoopis u\u0308mberlu\u0308kkamiseks."}, {"text_idx": "#000003", "text": "Taluelu OU\u0308 soov on teadlaste abiga va\u0308lja to\u0308o\u0308tada hariliku hobukastani (Aesculus hippocastanum) viljade omadustel po\u0303hinevaid puhastusvahendeid (s\u030campoone, vedelseepi, u\u0308ldpuhastusvahendit jne), mis oleks loodusso\u0303bralik ja kodumaine alternatiiv seebipa\u0308hklitele, mis jo\u0303uavad meile globaalse kaubaveo kaudu."}, {"text_idx": "#000005", "text": "Enne koosto\u0308o\u0308d teadlastega esitas Sikstus endale aga mitu ku\u0308simust. Na\u0308iteks, kas pakutavatel toodetel oli olemasolevate ees eeliseid vo\u0303i kas hobukastaneid on Eestis u\u0308ldse piisavalt. Teaduslikku abi vajasid aga ku\u0308simused hobukastani ainelistele koostisosadele. \u201eMinu jaoks on u\u0308ks oluline argument, et ko\u0303ik mis vo\u0303imalik ja mo\u0303istlik tuleks valmistada kohapeal. Hobukastanid on meil raisatud ressurss, kuid Eestis on neid piisavalt. U\u0308htlasi on selge, et enne, kui enda meelest midagi looduslikku tootma hakata, tuleb uurida, milliseid aineid hobukastani viljad tegelikult sisaldavad. Ta\u0308helepanu tuleb po\u0308o\u0308rata kindlasti sellele, kas hobukastanite viljades on lubamatuid (saastunud keskkonnast pa\u0308rit) aineid, mis panevad toote kasutamisele piirangud vo\u0303i takistavad sootuks edasisi arenguid. Samuti on oluline va\u0308lja selgitada ko\u0303ik va\u0308a\u0308rtuslikud komponendid,\u201c ma\u0308rkis naine. Lisades, et hobukastanist tooteid (parfu\u0308meeria, kosmeetika, meditsiin) on poelettidel juba praegu va\u0308ga palju."}, {"text_idx": "#000009", "text": "Tallinna U\u0308likooliga on koosto\u0308o\u0308 veel ka\u0308imas ja seeto\u0303ttu ei saa lo\u0303pptulemustest ta\u0308psemalt ra\u0308a\u0308kida, kuid tooteinnovatsiooni peaspetsialist Maria Marts\u030cenko selgitab, et to\u0308o\u0308de po\u0303himahu moodustab hariliku hobukastani viljast tehtava lahuse valmistamise optimeerimine. \u201eOleme jo\u0303udnud katsetada erinevaid vilja to\u0308o\u0308tlusmeetodeid ning loodame peagi saada lo\u0303plikud tulemused, milline neist on ko\u0303ige efektiivsem. Po\u0303hiliseks va\u0308ljakutseks on olnud valmistatavate lahuste efektiivsuse ma\u0308a\u0308ramine saponiinide kontsentratsiooni kaudu, kuid algne takistus on ta\u0308naseks u\u0308letatud. Projekti viimases faasis tuleb meil va\u0308lja to\u0308o\u0308tada kontsentraadi baasretsept, mis oleks mo\u0303eldud kasutamiseks u\u0308ldpuhastina kodumajapidamises,\u201c u\u0308tles Marts\u030cenko. Projekti raames viiakse la\u0308bi erinevaid tegevusi kaasates u\u0308likooli molekulaarkeemia uurimisgrupi kogemusi, teadmisi ja laboriseadmete vo\u0303imalusi. Peale Maria Marts\u030cenko annavad oma panuse teadusto\u0308o\u0308le veel analu\u0308u\u0308tiliste meetodite peaspetsialist Mari-Liis Leinus ja ettevo\u0303tlussuhete ekspert Ingrid Hindrikson."}, {"text_idx": "#000011", "text": "Loe ka Taluelu OU\u0308 blogipostitust \u201cKo\u0303ik, mida pead teadma hobukastanitest\u201d"}]